
ALKULAUSE 


Tähän kirjaseen otetut O. W. Kuusisen, N. Baltiiskin ja 
T. Lehenin kirjoitukset selvittävät kysymystä isänmaasta ja 
isänmaallisuudesta työväenluokan näkökulmasta. Tällainen 
selvittely on meidän oloissamme enemmän kuin aiheellista, 
sillä maamme taantumuspiirien käytettävissä oleva valtava 
propagandakoneisto panee jatkuvasti parastaan levittääk- 
seen kansan keskuuteen mitä nurinkurisimpia käsityksiä 
luokkatietoisen työväen ja sitä edustavan Kommunistisen 
Puolueen suhtautumisesta isänmaahan ja isänmaallisuuteen. 
Monet viime aikoina julkisuuteen tulleet tosiasiat osoit- 
tavat, että sanottu propagandamylly ei jauha ainoastaan 
kotimaisen rahan voimalla, vaan että sitä ”rasvataan” jat- 
kuvasti myöskin merten takaa, ja nimenomaan Amerikan 
dollarien muodossa. 

Toisin ajoin uskotellaan, että tieteellinen sosialismi, marxi- 
laisuus, hylkää isänmaan ja isänmaallisuuden. Kommu- 
nistien ja heihin joissakin kysymyksissä yhtyvien henkilöi- 
den leimaaminen ”isänmaattomiksi” ja ”suomalaisen 
yhteiskunnan vihollisiksi” on eniten käytetty levy — mutta 
ei suinkaan ainoa. Kun luokkatietoisen, kommunismin aat- 
teiden —elähdyttämät työväen isänmaalliset teot ovat 
niin ilmeiset, ettei niitä mitenkään voida kieltää, muuttuu 
propagandakellossa ääni, puheet työläisten ”isänmaatto- 
muudesta” = siirtyvät toistaiseksi taka-alalle tehdäkseen 
tilaa päinvastaiseen suuntaan käyville vääristelyille. Huu- 


detaan kommunismin kannattajien ”natsionalismista”, jopa 
peräti ”imperialismistakin”. Pyrkimyksenä on tällöin työ- 
väen osoittaman isänmaallisuuden mustaaminen kaata- 
malla se samaan likaiseen läjään toisia kansoja halvek- 
sivan porvarillisen natsionalismin, ihmisarvoa alentavan 
kansallisuusvihan lietsonnan kanssa. 

Tuskin mitään aatetta on tällä vuosisadalla siinä määrin 
väärennetty ja väärinkäytetty kuin patriotismin, isän- 
maanrakkauden aatetta. Tässä väärennystyössä ovat kun- 
nostautuneet varsinkin fasistit, jotka sitten sotavuosina 
toden tullen osoittautuivat karkeiksi isänmaansa pettäjiksi. 
Suomen kokemukset eivät tee tässä suhteessa mitään poik- 
keusta. Tässäkin maassa ovat äänekkäimmin mainostaneet 
”isänmaallisuuttaan” juuri ne piirit, jotka ovat ensimmäi- 
sinä olleet kauppaamassa tätä ”kallista” isänmaataan 
enimmän = tarjooville vierasmaalaisille sillanpääasemien 
ostajille. 

Suomen luokkatietoinen työväestö, vuoteen 1918 saakka 
vanhan sosialidemokraattisen työväenpuolueen ja sen jäl- 
keen kommunistisen puolueensa edustamana, on aina osoit- 
tanut selvää vastemielisyyttä tuota kirkuvaa tekoisänmaal- 
lisuutta kohtaan. Eikä muuten voi ollakaan. Isänmaallisuus 
on asia, jota ei todisteta sanoilla, vaan teoilla. Kysymystä 
isänmaallisuudesta ja sen vastakohdasta, valheisänmaalli- 
suudesta, on senvuoksi käsiteltävä tosiasiain pohjalla, his- 
torian valossa. Se onkin tämän kirjasen tarkoitus. 


O. W. Kuusinen 


”Me kommunistit emme ole natsionalisteja. Me olemme 
natsionalismin, kansalliskiihkon jyrkkiä vastustajia. Me 
olemme periaatteessa ja käytännössä johdonmukaisia prole- 
taarisen internationalismin edustajia ja tahdomme aina kas- 
vattaa työväenjoukkoja työväen kansainvälisen solidaari- 
suuden hengessä. Jo vanhassa Suomen työväenpuolueessa, 
Oulun puoluekokouksessa 1906 ja = silloisessa Sosialisti- 
sessa Aikakauslehdessä me vasemmistolaiset kehoitimme 
Suomen työväkeä solidaarisuuteen Venäjän työväen vallan- 
kumousliikkeen kanssa. Nyt, kun vanha Venäjä jo aikoja 
sitten on muuttunut työväen ja talonpoikain sosialistiseksi 
valtakunnaksi, joka toveri Stalinin ja bolshevistisen puo- 
lueen johdolla kulkee voitosta voittoon, kohti kommunismia, 
nyt on meillä kommunisteilla luonnollisesti tuhat vertaa 
enemmän syytä kehoittaa Suomen työväkeä solidaarisuu- 
teen Neuvostoliiton työväenluokan kanssa ja Neuvostoliiton 
johtaman laajan kansainvälisen demokraattisen | leirin 
kanssa. 

Mutta samalla me pidämme välttämättömänä, että kom- 
munistinen puolueemme kasvattaa työväen joukkoja myös 
todellisen isänmaallisuuden hengessä. Todellinen 
isänmaallisuus ei ole suinkaan ristiriidassa proletaarisen 
internationalismin kanssa. Työkansallehan lopultakin tulee 
kuulumaan isännän asema jokaisessa maassa, myöskin 


Suomessa, sillloin kun sosialismi toteutetaan. Jo sitä ennen 
on Suomen työväen opittava olemaan todellisen isänmaalli- 
suuden edustajana ja esikuvana. 

Isänmaallinen työväki pitää isänmaataan niin kalliissa 
arvossa, ettei se salli rahavaltiaiden syöstä sitä rikollisiin 
sotaseikkailuihin. Isänmaallinen työväki taistelee aina kan- 
san vapauden puolesta isänmaatonta pääomaa ja sen pal- 
vojia vastaan.” 


Ote Suomen Kommunistisen Puolueen puoluetoimikunnan v. 1949 
julkaisemasta O. W. Kuusisen kirjasta ”Suomen työväenliikkeen ope 


tuksia.” 


N. BALTIISKI 


Todellinen ja valheellinen isänmaallisuus 


Neuvostoliittolaisessa ”Uusi Aika”-lehdessä esittelee 
arvovaltainen nimimerkki N. Baltiiski isänmaanrak- 
kauden olemusta ja osoittaa työväenluokan, erittäinkin 
kommunistien ja sosialistien oleellisempien pyrki- 
mysten syvän isänmaallisuuden. Allaoleva kirjoitus 
nojaa hänen tutkielmaansa. 


HISTORIAN KOETIN 


Toisen maailmansodan aikana syntyi useissa maissa 
tavattoman laaja isänmaallinen liike, johon osallistui työ- 
läisiä, talonpoikia ja intellektuelleja järjestöineen. 

Tarkoituksemme on seuraavassa käsitellä tämän liikkeen 
yhtä tekijää, työväenluokkaa, varsinkin kommunismin ja 
sosialismin kannattajia. Sillä heidän isänmaallisuutensa 
oli kauan epäilyksenalaisena, ja yhä vieläkin taantumuksel- 
liset ovat sitä epäilevinään. 

Työväenluokan vastustajain tavallisimpia ja myös vaaral- 
lisimpia ideologisia aseita on ollut syytös, että kommu- 
nistit ja ylimalkaan kaikki vasemmistolaiset työläiset ovat 
epäisänmaallisia. Vielä neuvostovaltion syntymisen jäl- 
keenkin ja kommunistien siellä osoittamasta syvästä isän- 
maallisuudesta huolimatta muiden maiden kommunisteja 
ja heidän kanssaan yhteistyössä olevia sosialisteja yhä 
edelleen vainottiin maan ”sisäisinä vihollisina”. Kommu- 
nistien ideologia leimattiin isänmaallisuuden suoranaiseksi 
vastakohdaksi. Varsinkin fasistit, kuin myös heitä suosivat 
Mänchenin-politiikan kannattajat ym. pitivät ääntä kommu- 
nistien ”puolustusvihamielisyydestä.” 


Mutta sekä kommunistien että heidän vastustajainsa isän- 
maallisuus joutui sodan aikana historian koettimelle. Ja 
silloin saatiin nähdä, ketkä ajoivat maansa etuja ja ketkä 
sen pettivät. 

Mitä tämä koetus osoitti? 


Ensiksikin sen, että Saksan — miehittämissä Euroopan 
maissa fasistit ja muut taantumukselliset, jotka siihen asti 
äänekkäimmin olivat kerskuneet isänmaallisuudellaan ja 
huutaneet kommunistien ”epäluotettavuutta” osoittautuivat 
maansa pettäjiksi. Juuri kaikkein kiihkeimmät kommunisti- 
syöjät — Petain, Laval, Darlan ja kumppanit sekä heidän 
toimintaansa rahoittaneet jättiläisfirmat ja trustit — pet- 
tivät Ranskan. Samoin Norjassa, Tanskassa, Hollannissa, 
Belgiassa, Bulgariassa, Puolassa, Tshekkoslovakiassa, Itä- 
vallassa, Jugoslaviassa ja Kreikassa. Kunkin maan guis- 
lingit sekä heitä tukevat pankki- ja maapohatat olivat 
valmiit myymään isänmaansa riippumattomuuden Saksan 
hyväksi. 

Toiseksi sen, että kommunistit ja monet sosialistit käy- 
tännössä todistivat horjumattoman alttiutensa taistelussa 
saksalaisia imperialisteja ja näiden liittolaisia vastaan. 
Kaikkialla he olivat johtamassa kansan isänmaallista lii- 
kettä — saksalaisia —valloittajia vastaan, puolustamassa 
maansa riippumattomuutta ja vapautta. 


Nämä kiistattomat tosiasiat ovat panneet sosialismin ja 
kommunismin viholliset niin ahtaalle, että olisi odottanut 
heidän mieluimmin vaikenevan kysymyksestä, kuka on 
isänmaan ystävä ja kuka ei. Mutta kaikesta huolimatta 
heidän joukossaan on vielä sellaisia, jotka eivät osaa pitää 
suutaan kiinni. Esimerkiksi Amerikassa, Englannissa ja 
Ruotsissa on useita kommunisminvastustajia, jotka luottaen 
kommunisminvastaisten ennakkoluulojen sitkeyteen edel- 
leenkin yrittävät kylvää riitaa ja epäluuloja. Sentähden kan- 
nattaa hiukan lähemmin tarkastella heidän asevarastoaan. 

ISÄNMAALLISUUS JA SOTA 


Muutamat työtätekevän kansan viholliset tuumiskelevat 

seuraavaan tapaan: Kieltämättä yhdistyneitten kansakun- 
tien kommunistiset puolueet asettuivat isänmaalliselle kan- 
nalle sodassa Hitleriä vastaan, mutta tämä oli pelkkä sat- 
tuma, sillä kommunistinen ideologia ei ollenkaan takaa 
että sen kannattajat jokaisessa muussakin sodassa aiste- 
lisivat isänmaansa puolesta. Siispä he jossakin seuraavassa 
sodassa saattaisivat ottaa epäisänmaallisen kannan. 
Tässä on oikea olettamus, mutta johtopäätös on virheel- 
linen. On tietenkin totta, että kommunistit eivät suinkaan 
ole valmiit kannattamaan mitä sotaa tahansa, vaan ainoas- 
taan oikeudenmukaisia sotia, vapaussotia. Mutta vain sel- 
laiset sodat ovatkin isänmaallisia sotia! Valloitussodissa 
ei ole mitään isänmaallista, maalattakoon ne kuinka lois- 
tavilla väreillä tahansa! 

Enemmänkin. Jonkun — maan rikollisten vallanpitäjien 
aloittama valloitussota on törkeä väkivaltaisuus sekä toi- 
sia kansoja että myöskin oman kansan elämää ja kunniaa 
vastaan. Siispä, jos taantumukselliset vallanpitäjät syök- 
sevät maansa epäoikeutettuun sotaan, valloitussotaan 
todellinen isänmaallisuus vaatii, että kyseessäolevan maan 
kansalaiset kieltäytyvät kannattamasta tällaista sotaa, nou- 
sevat sitä vastaan. ! 

Tietenkin on selvää, että jos Saksan kansan enemmistö 
olisi kyennyt ohjaamaan maansa kohtaloa, se olisi heti 
noussut Hitlerin hallitusta ja sen hirvittävää imperialistista 
seikkailua vastaan. Mutta entä Saksan imperialismin entiset 
satelliitit — Romania, Suomi, Unkari ja Bulgaria? On 
tyypillistä, että näiden maiden vallanpitäjät yli kahdenkym- 
menen vuoden aikana olivat vainonneet kommunisteja ja 
ylimalkaan työväenjärjestöjä ”valtiopetoksellisina”. Mikä 
oli maansa eduista huolehtivien romanialaisten, suomalais- 
ten, unkarilaisten ja bulgarialaisten isänmaallinen velvol- 

lisuus sodan syttyessä, kun Antonescu, Ryti, Horthy, Filov 
ja muut —taantumukselliset vallanpitäjät avasivat portit 
selälleen Saksan joukoille ja tekivät maansa Hitlerin liitto- 
laisiksi rosvosodassa? Ei tietenkään tukea fasistista sotaa, 
vaan taistella kaikin voimin sitä vastaan, sillä Hitlerin 
Saksan jokainen voitto kohdistui näiden maiden elinetuja 
vastaan. 

Näiden maiden hitleriläismieliset vallanpitäjät pyrkivät 
aikaansaamaan Saksan ylivallan koko Euroopassa ja siten 
he saattoivat oman maansa turmion partaalle. Mutta nämä 
Saksan imperialismin käskyläiset, jotka kerran toisensa 
jälkeen pettivät oman maansa edut, verhosivat rikollisen 
toimintansa ”isänmaallisuuden” lipulla, ja samaan aikaan 
he kiduttivat vankiloissa tai teloittivat todellisia isänmaan- 
ystäviä — kommunisteja ja muita jotka uhrautuvaisesti 
taistelivat maansa vapauttamiseksi Saksan hirmuvallasta. 

Historian koetin on siis osoittanut, että kommunistit edus- 
tavat johdonmukaisen ja aktiivisen isänmaallisuuden asiaa. 


VAPAUTUMINEN KANSALLISISTA 
ENNAKKOLUULOISTA 


Monet työtätekevän kansan viholliset sekoittavat isän- 
maallisuuden ja porvarillisen nationalismin ja selittävät, 
että kommunistien ja muiden todellisten demokraattien isän- 
maallisuus on puolinaista, koska he eivät aseta omaa kan- 
saansa muiden yläpuolelle. 

On tunnettua, että taantumukselliset ovat kauan elätel- 
leet sellaista kansallisuus- ja rotuennakkoluuloa, että oma 
kansa on ”valittu” kansa ja muiden yläpuolella. Näin he 
ovat yrittäneet saada poliittiset takapajuiset ainekset demo- 
kraattista liikettä vastaan. Ruokkimalla jatkuvasti vihaa ja 
kateutta muita kansoja ja rotuja kohtaan nämä taantumuk- 
selliset ovat johtaneet kansallisten ennakkoluulojen pikku 
purot fasismin uomaan ja sitten osoittaneet kansansa ”ylem- 

myyttä” juutalaisvainoilla, neekerilynkkauksilla ja hyök- 
käyksillä muita kansoja vastaan. ”Oikein tai väärin — 
kunhan on minun maani”, on ollut heidän valheisänmaalli- 
suutensa tunnuksena. Mutta kun tuli kysymykseen isän- 
maallinen taistelu fasistisia hyökkääjiä vastaan, nämä 
samat taantumukselliset asettuivat vihollisen käytettäväksi. 
Historia ei tunne sellaista todella isänmaallista liikettä 
joka olisi pyrkinyt loukkaamaan toisten kansojen tasareni 
taisuutta ja vapautta. Kaikki suuret isänmaalliset liikkeet 
kahdeksannellatoista ja yhdeksännellätoista vuosisadalla 
tähtäsivät oman maan vapauttamiseen vieraasta vallasta tai 
ulkonaisen hyökkäyksen torjumiseen. Näin esimerkiksi Ame- 
rikan vapaussota (1773—83), Ranskan kansan vallanku- 
moukselliset sodat (1772—94), kreikkalaisten kansallinen 
nd ja (1821-29), puolalaisten (1830, 1846, 1863) 

m. 

On selvää, että taistelu oman kansan vapauden toteut- 
tamiseksi on jotakin aivan toista kuin taistelu toisen kan- 
san vapauden riistämiseksi. Edellinen on isänmaallista jäl- 
kimmäinen ei ole. / 

— Esimerkiksi siirtomaiden valtaamista ja hallitsemista ja 
siirtomaakansojen riistämistä ei oikeutetusti voida perus- 
tella isänmaallisin vaikuttimin. Näyttää ilmeiseltä, että siir- 
tomaa- tai muu kansallinen sortopolitiikka ei hyödytä isän- 
maata kokonaisuudessaan, vaan ainoastaan sen määrättyjä 
johtavia kerroksia ja luokkia, jotka riistämällä siirtomaita 
saavat välineen lujittaakseen valtaansa sekä omassa maassa 
i siirtomaissa. Tällainen politiikka aikaansaa ristiriitoja 
e suhteissa ja tuottaa kansoille onnetto- 

Maltillinenkin porvarillinen nationalismi pyrkii asetta- 
maan oman kansan (tai sen ylimpien kerrosten) edut mui- 
den kansojen etuja vastaan. Mutta syvä isänmaanrakkaus 
sisältää kunnioituksen kaikkia rauhaa rakastavia kansoja 
kohtaan ja kannattaa niiden tasa-arvoisuutta. ; 

TYÖVÄENLUOKAN IDEOLOGIA EI HYVÄKSY 
KOSMOPOLITISMIA 


Kuulee myös väitettävän, että kommunismin ja sosialis- 
min kannattajat eivät voi olla isänmaan ystäviä, koska he 
kannattavat työtätekevän kansan kansainvälistä yhteenkuu- 
luvaisuutta. Tämä selitetään kosmopolitismiksi ja välinpi- 
tämättömyydeksi oman maan eduista. Tämä on suuri ereh- 
dys. Kommunismilla ei ole mitään yhteistä kosmopolitis- 
min kanssa. Vaikka kunkin maan kommunistinen liike tais- 
teleekin työtätekevän kansan kansainvälisen yhteenkuulu- 
vaisuuden puolesta, sillä on lujat juuret kotimaan kama- 
rassa. Kommunismi ei aseta vastakkain todellista isänmaan- 
rakkautta ja työväenluokan kansainvälisyyttä, internationa- 
lismia. Se päinvastoin yhdistää ne. 

Jo ajatuskin, että kommunistinen liike voisi irtautua 
omasta kansasta tai kieltää sen, on mieletön. Sillä nykyai- 
kainen työväenluokka on jokaisen maan politiikan perus- 
tekijä, ei ainoastaan lukumääräänsä, vaan myöskin talou- 
dellisen ja poliittisen toimintansa tärkeyden perusteella. 

Kunkin maan tulevaisuus lepää ennenkaikkea työväen- 
luokan hartioilla. Ja koska työväenluokka on niin lujasti 
kiinni kansassa, kommunistinen puolue työväenluokan puo- 
lueena ei voi kieltää omaa kansaansa kieltämättä kaikkia 
elinjuuriaan ja peruspyrkimyksiään. 

Kosmopolitismi on perinpohjin vieras työväenluokan 
ideologialle. Kosmopolitismi on luonteenomainen kansain- 
välisten pankkiyhtymien ja kartellien edustajille, suurille 
pörssikeinottelijoille, kansainvälisille varustelukuninkaille 
(”kuoleman kauppiaille”) ja heidän asiamiehilleen. Tämän 
herrasväen elämänohjeena on todellakin roomalainen sanan- 
parsi: ubi bene, ibi patria (missä hyvä, siellä isänmaa). 
Monet heistä vihaavat sydämestään kaikkea kansan demo- 
kraattista liikettä, vaikka väittävätkin olevansa ”politiikan 
yläpuolella olevia liikemiehiä”. 

Monet kosmopoliittiset rahamiehet, ei vain puolueetto- 
missa maissa, vaan myöskin Ranskassa ja anglosaksilai- 
sissa maissa olivat valmiit tekemään fasistisille hyökkää- 
jille mitä palveluksia tahansa. Esimerkiksi Yhdysvalloissa 
sota-aikana senaatin asettama komitea paljasti useiden suu- 
rien amerikkalaisten monopoliyhtymien isänmaanvastaisen 
yhteistoiminnan saksalaisten monopoliyhtymien = kanssa. 
Myös muissa maissa ilmeni monia samanlaisia tosiasioita. 


Voimme siis pitää todistettuna, että kansainvälisten raha- 
miesten ja keinottelijoiden kosmopolitismi ei missään 
nimessä ole ”politiikan yläpuolella”. Päinvastoin sillä on 
mitä läheisimmät suhteet siihen demokratianvastaiseen, 
fasistiystävälliseen vaaralliseen politiikkaan, joka aikaansai 
toisen maailmansodan ja joka uhkaa aiheuttaa yhä uusia 
tuhoisia sotia, jollei sitä pidetä aisoissa. 


Vastustaen tällaista tuhoisaa politiikkaa, vastustaen ros- 
vosotaa ja fasismia, älyllisesti kehittyneet työläiset puolus- 
tavat proletaarisen internationalismin kansainvälisen soli- 
daarisuuden politiikkaa, jonka ensimmäisenä asteena on 
työväenjärjestöjen yhteistoiminta ja joka vähitellen kehittyy 
läheiseksi yhteistoiminnaksi kaikkien demokraattisten kan- 
sojen kesken taistelussa fasismia vastaan rauhan, vapauden 
ja kansojen riippumattomuuden puolesta. Eikö tämä poliit- 
tinen linja ole sopusoinnussa jokaisen kansan isänmaallis- 
ten tunteiden kanssa? Yrittäköötpä työväenluokan vastus- 
tajat osoittaa, että esim. Lontoossa helmik. 1945 pidetyn 
kansainvälisen ammattiyhdistyskonferenssin päätökset eivät 
olisi sopusoinnussa kaikkien demokraattisten maiden kan- 
sallisten etujen kanssa! Yrittäköötpä saada kansat usko- 
maan, että demokraattisten maiden läheinen yhteistyö tais- 
telussa fasismia vastaan, kaikkien vapautta rakastavien kan- 
sojen vapauden ja turvallisuuden puolesta, ei parhaiten ta- 
kaisi eri maiden vapaata kehitystä ja hyvinvointia! Ei ole 
luultavaa, että kansat heitä uskoisivat. 

Tämä isänmaallisuuden ja kansainvälisen yhteistoimin- 
nan yhdistäminen on juuri sitä politiikkaa, jota kommunistit 
sekä muut edistykselliset työläiset, talonpojat ja intellek- 
tuellit puolustavat. 


SOLIDAARISUUS NEUVOSTOLIITON KANSSA 


Kehittyneiden työläisten isänmaallisuus asetetaan kyseen- 
alaiseksi myös sen vuoksi, koska he julistavat solidaarisuut- 
taan Neuvostoliiton kanssa. Tehdään esimerkiksi seuraava 
typerähkö kysymys: ”Kuinka voidaan sellaisia ihmisiä sanoa 
isänmaanystäviksi, jotka myöntävät olevansa erään ulko- 
vallan uskollisia ystäviä?” 

Totta on, että minkään maan kehittyneet työläiset, edis- 
tykselliset talonpojat ja intellektuellit eivät kiellä solidaari- 
suuttaan Neuvostoliiton kanssa. Mutta tämä solidaarisuus 
on sopusoinnussa kaikkien maiden todellisten isänmaanys- 
tävien jaloimpien pyrkimysten kanssa. Se on solidaari- 
suutta ja ystävyyttä sosialistisen valtion kanssa, val- 
tion, joka jo yhteiskunnallisen luontonsa perusteella on va- 
paa kaikista imperialistisista pyrkimyksistä, joka kunnioit- 
taa ja puolustaa kansojen tasa-arvoisuuden ja itsemäärää- 
misoikeuden periaatteita ja joka on maailmanrauhan uskol- 
lisin puolustaja ja lujin tukipylväs. Kaikkien vapautta ra- 
kastavien maiden laajat kansanjoukot tunnustavat nyt neu- 
vostovaltion ylevän luonteen ja tehtävän. Vain kaikkein 
taantumuksellisimmat fasistiystävälliset piirit jatkavat Neu- 
vostoliiton parjaamista. 

Kaikki Hitleriä vastaan taistelleet maat myönsivät sota- 
aikana, että niiden edut vaativat pysyvää yhteistoimintaa 
Neuvostoliiton kanssa maailmanrauhan lujittamiseksi ja 
rauhaa rakastavien maiden turvaamiseksi. 

Onko siis ihme, että todelliset isänmaanystävät kaikkialla 
pitävät pysyviä ystävyyssuhteita ja läheistä yhteistoimintaa 
Neuvostoliiton kanssa maansa turvallisuuden ja vapaan ke- 


14 


hityksen parhaana takeena. Tämä käsitys on ilmeisesti ny- 
kyajan isänmaallisuuden luonnollinen osa. 

Yhtä selvää on toisaalta, että neuvostovastaiset pyrkimyk- 
set eivät sovellu isänmaaliseen kantaan. Tosin yritetään 
kaikkea neuvostovastaista politiikkaa verhota valheisän- 
maallisuuden kaapuun. Mutta viimeisen neljännesvuosisa- 
dan historia on useita kertoja osoittanut, että tämä verho 
nopeasti kuluu läpinäkyväksi. Näin kävi erikoisen selvästi 
viimeisen sodan aikana. Kävi selväksi kaikille, että Anto- 
nescun, Rytin, Horthyn ja Filovin koplakunnat harjoittivat 
isänmaanvastaista sotapolitiikkaa, joka oli tuhoisaa heidän 
kansoilleen. 

Yhtä surkea oli ranskalaisten ja englantilaisten Mänche- 
nin poliitikkojen ”isänmaallisuuden” kohtalo. Heidän pyr- 
kimyksenään oli estää yhtenäisen rintaman syntyminen 
Saksan hyökkäystä vastaan, eristää Neuvostoliitto ja antaa 
Hitlerille vapaat kädet idässä. Vielä senkin jälkeen, kun 
Ranska ja Englanti olivat julistaneet sodan Hitlerin Sak- 
salle, Daladier—-Reynaudin hallitus Ranskassa ja Cham- 
berlainin hallitus Englannissa harrastivat paljon vähemmän 
kotimaansa puolustamishommia kuin neuvostovastaista 
vehkeilyä (varsinkin poliittisen ja sotilaallisen avun anta- 
mista taantumukselliselle Suomelle, Saksan imperialismin 
tulevalle liittolaiselle, joka jo silloin oli muodostettu tukikoh- 
kohdaksi imperialistiselle hyökkäykselle Neuvostoliittoa 
vastaan). 

Tätä kaikkea ei tarvitsisi palauttaa mieliin, jolleivat mää- 
rätyt englantilaiset ja ranskalaiset aikakauslehdet yrittäisi 
tehdä kommunistien isänmaallisuutta —epäilyksenalaiseksi, 
viittaamalla demagogisesti sodan alkuvaiheisiin 1939—40. 

Mutta mitä tekivät Ranskan ja Englannin hallitukset tä- 
hän aikaan? Sensijaan, että olisi käynyt sotaa Saksaa vas- 
taan, Ranskan silloinen hallitus oli riehahtaneena kiihkeään 
kommunistivainoon ja yhdessä Englannin Chamberlain- 
hallituksen kanssa toimitti aseita Suomeen taantumukselli- 


15 


sille, jotka kävivät sotaa Neuvostoliittoa vastaan. Enem- 
mänkin, Englannin ja Ranskan korkeimman sotaneuvoston 
kokouksessa helmikuun 6 pnä 1940 (ts. ainoastaan kolme 
kuukautta ennen Ranskan miehitystä ja Dunkerguen katast- 
rofia) Daladier ilmoitti Chamberlainille, että Suomeen 
kohta lähetettäisiin yksi ranskalainen ja yksi puolalainen 
divisioona. 

Tällainen sodankäynti ei tietenkään ollut omiaan herättä- 
mään Ranskan ja Englannin todellisten isänmaanystävien 
ihailua. Mutta kun Reynaudin ja Daladierin hallituksen 
kurja sodankäynti toukokuussa 1940 oli päättynyt romah- 
dukseen, Ranskan isänmaanystävät — kommunistit niiden 
etupäässä — eivät laskeneet aseitaan, vaan aloittivat kauan 
kestävän, uljaan taistelunsa saksalaisia miehittäjiä vastaan. 

Ei vain Ranskassa ja Englannissa, vaan kaikissa muis- 
sakin maissa kävi selväksi, että työläisten myötätunto Neu- 
vostoliittoa kohtaan vahvisti heidän isänmaallista intoaan. 
Sen ovat monet puolueettomat tarkkailijat Ranskassa, 
Tshekkoslovakiassa, Puolassa, Bulgariassa ja muissa 
maissa todistaneet. 

Todettakoon myös, että isänmaanrakkauden kehitys poliit- 
tisesti tietoisten työläisten keskuudessa kaikkialla todella 
alkoi vasta sinä päivänä, jona neuvostopatriotismi syntyi. 

Kun Venäjän työläiset nousivat maansa todellisiksi isän- 
niksi, muiden maiden kehittyneet työläiset tietenkin tunsivat 
syvää kiintymystä neuvostomaata kohtaan ja alkoivat nimit- 
tää sitä kaikkien maiden työläisten isänmaaksi, mutta sa- 
malla heidän kiintymyksensä neuvostomaata kohtaan herätti 
heissä myös entista syvemmän kiintymyksen omaakin maa- 
taan kohtaan. 

Neuvostokansan innoittava esimerkki sai heidät luotta- 
maan omankin kansansa valoisampaan tulevaisuuteen. He 
oppivat syvemmin rakastamaan omaa maataan nähden siinä 
kansansa onnellisemman tulevaisuuden tyyssijan. 

Neuvostopatriotismin vaikutuksesta muiden maiden ke- 

hittyneiden työläisten sydämissä syntyneen työläispatriotis- 
min voima näyttäytyi elävästi siinä uljaassa partisaaniso- 
dassa, jota he kävivät fasistisia maahan tunkeutujia vas- 
taan, jotka uhkasivat riistää työläisiltä kaiken tulevaisuu- 
den toivon. 


ISÄNMAALLISUUS JA DEMOKRATIA 


Toisen maailmansodan aikana useissa porvarillisissa 
maissa heräsi henkiin voimakas isänmaallinen liike. Sen 
kehitys ei tietenkään pysähtynyt Hitlerin Saksan kukis- 
tuessa, vaan tulee varmasti jatkumaan. Historiallisilta alku- 
juuriltaan isänmaallinen liike liittyi läheisesti nuoren por- 
varillisen demokratian vallankumoukselliseen liikkeeseen. 
Ranskan isänmaanystävien tunnussanana puolitoista vuosi- 
sataa sitten oli: vapaus, tasa-arvo, veljeys. Mutta sata 
vuotta myöhemmin patriotismi oli useimmissa kapitalisti- 
sissa maissa menettänyt elävän henkensä. 

Nyt on todellinen isänmaanrakkaus syntynyt uudelleen 
työtätekeväin joukkojen keskuudessa, ja se kehittää edel- 
listen vuosisatojen suurten isänmaallisten liikkeiden par- 
haita perinteitä. Uhrautuvaisuus taistelussa kansallisen va- 
pauden puolesta yhtyy siinä syvimpiin demokraattisiin ja 
edistyksellisiin poliittisiin pyrkimyksiin. 

Sitä elähdyttää vapaudenrakkaus ja vastarinta joukkojen 
orjuuttamista, luokkasortoa ja yhteiskunnan loisainesten suo- 
rittamaa häikäilemätöntä työläisten riistoa vastaan. 

Meidän päivinämme, jolloin kansallisen vapauden pahim- 
pana vihollisena on fasismi, kaikella todellisella patriotis- 
milla on selvä fasismin ja taantumuksen vastainen luonne. 
Sellaiset fasismin puolustajat, jotka keikailevat isänmaalli- 
suuden lipun varjossa, ovat kaikkein vaarallisimpia vale- 
patriootteja, sillä he pyrkivät estämään kaikkein tärkeim- 
män isänmaallisen tehtävän toteuttamisen: fasismin ja nat- 
sismin viimeistenkin jätteiden hävittämisen. 

Nykyinen uudestisyntynyt isänmaallisuus ei ole tyhjän- 
päiväistä juhlintaa, vaan uhrautuvaa taistelua oman kansan 
vapaan ja onnellisen tulevaisuuden puolesta. Useissa Sak- 
san tilapäisesti miehittämissä maissa saatiin nähdä monia 
uljaita esimerkkejä henkilökohtaisesta rohkeudesta, ei vain 
työläisten, vaan myös muiden kansankerrosten keskuudessa. 
Monet partisaanit, jotka tulivat demokraattisen sivistyneis- 
tön ja talonpoikaisnuorison keskuudesta, taistelivat käsi kä- 
dessä työläisten kanssa ja osoittautuivat horjumattomiksi 
isänmaanystäviksi. 

Tietenkin kommunistit kaikkialla olivat tämän isänmaal- 
lisen liikkeen kärjessä, sillä kommunismi, toisin kuin muut 
ideologiat, innostaa kannattajiansa taisteluun sekä yhteis- 
kunnallisen että kansallisen vapautuksen puolesta. Nyky- 
päivien kommunismi yhdistää kehittyneet työläiset ja intel- 
lektuellit kiinteästi kansan suuriin joukkoihin, niiden joka- 
päiväiseen elämään, niiden entisyyden sankarimuistoihin ja 
paremman tulevaisuuden toiveisiin. Ei siis ihme, että jou- 
kot puolestaan osoittavat kommunistisia puolueita kohtaan 
sellaista luottamusta kuin mitä olemme jo nähneet esim. 
Ranskassa, Puolassa ja Bulgariassa ja myöskin Italiassa, 
Suomessa ja Romaniassa. 

Neuvostoliitossa, — voittoisan työväenluokan = suuressa 
maassa, isänmaanrakkaus tietenkin on kehittynyt paljon pi- 
temmälle. 

Stalinilainen perustuslaki, joka nojaa sosialistisen demo- 
kratian periaatteisiin, muodostaa lujan pohjan sekä Neuvos- 
toliiton poliittiselle järjestelmälle että myöskin neuvosto- 
patriotismin jatkuvalle kehitykselle. 

Kaiken riiston poistaminen ja sosialistisen rakennustyön 
kaikki muut historialliset saavutukset ovat jatkuvasti in- 
noittaneet isänmaanrakkauden kehitystä Neuvostoliiton mil- 
joonien työtätekevien keskuudessa. Tuloksena oli, että neu- 
vostokansa niin kunniakkaasti kesti suuren isänmaallisen 
sodan raskaat koettelemukset. Neuvostoisänmaallisuus on 

osoittautunut voittamattomaksi voimaksi. Kenenkään ei 
tarvitse epäillä, etteikö neuvostoisänmaallisuus nyt' alka- 
neena uuden rauhallisen rakennustyön ajanjaksona tulisi 
aikaansaamaan uusia ihmetöitä. 

Muiden maiden isänmaallinen liike taas tulee jatkamaan 
taistelua fasismin ja taantumuksen jätteiden hävittämiseksi, 
olojen demokratisoimiseksi ja maan riippumattomuuden ja 
turvallisuuden takaamiseksi. 

Työläisten, talonpoikain ja intellektuellien todellinen isän- 
maallisuus on aina valmis vastustamaan kaikkia imperialis- 
tisia seikkailuja ja edistämään ystävällisiä kansainvälisiä 
suhteita oikeudenmukaisuuden ja rauhallisen yhteistoimin- 
nan pohjalla. Todelliset isänmaanystävät tulevat myös puol- 
tamaan kaikkien sorrettujen kansojen täyttä itsemääräämis- 
oikeutta ja taistelemaan inhimillisten elinehtojen luomiseksi 
työtätekevien joukoille. 


T. LEHEN: 


Kansallisuusaatteen nykyinen sisältö 


Akateemisen Sosialistiseuran maaliskuun 27 pnä 1949 
Helsingin Yliopistolla järjestämässä luentotilaisuu- 
dessa pidetty esitelmä. 


KANSALLISUUSAATE JA HISTORIA 


Kun meikäläinen, työväenluokan sosialistisen maailman- 
katsomuksen kannattaja, ottaa puheeksi kansallisuusaat- 
teen, on se ensimmäinen reaktio, joka tiettyjen ennakkokä- 
sitysten vallassa olevilla henkilöillä aivan kuin luonnostaan 
syntyy, tämäntapainen: Mitä vilpitöntä kiinnostusta voi 
teillä, internationalisteilla, olla kansallisuusaatteeseen? 
Eikö teidän oppi-isänne Marx ole sanonut, että työläisillä ei 
ole isänmaata? Kun te kerran kiellätte isänmaan, kiellätte 
te myöskin kansallisuusaatteen. 

Nämä todellisuudessa esiintyvät vastaväitteet sopivatkin 
parhaiten lähtökohdaksi sille avomieliselle, mutta samalla 
asialliselle ja kiihkottomalle kansallisuus- ja isänmaallisuus- 
kysymyksen selvittelylle, jota asia käsittääkseni vaatii. 

Tieteellisen sosialismin perustajat, Karl Marx ja Friedrich 
Engels, ovat Kommunistisessa Manifestissaan todellakin 
sanoneet: 

”Kommunisteja on edelleen syytetty siitä, että he tahtovat hävittää 
isänmaan ja kansallisuuden. Työläisillä ei ole isänmaata. Heiltä ei 
voida ottaa sitä, mitä heillä ei ole”. 

Marx ja Engels eivät sepitelleet aforismeja. He eivät ol- 
leet niinsanottujen ”ikuisten totuuksien” julistajia. Kaiken 
puhumansa ja kirjoittamansa ovat he esittäneet tiukassa 


ajatusyhteydessä, konkreettisia historiallisia oloja, tiettyjä 
yhteiskunnallisia suhteita tarkoittaen. Tämä koskee erikoi- 
sesti myöskin heidän sanojaan työläisten ”isänmaattomuu- 
desta”. Manifestia lukemalla voi jokainen helposti havaita, 
että siinä ei tarkoiteta ”isänmaalla” omaa kotimaata ja sen 
kansaa, vaan sitä, mitä silloiset hallitsevat luokat halusivat 
”isänmaaksi” nimittää — kapitalistista luokkayhteiskunta- 
järjestelmää, jossa työväenluokka on riiston ja sorron koh- 
teena. 

Mikäli ”isänmaalla” todellakin tarkoitetaan omaa koti- 
maata ja sen kansaa, ei työväenluokan suhtautuminen siihen 
ole eikä voi olla muu kuin myönteinen, siis täysin isänmaal- 
linen. Mutta työväenluokka on saanut useinkin kokea, että 
sen isänmaallisuuteen on vedottu aivan toisessa mielessä. 

Isänmaasta puhutaan tavallisesti niin sanotun ”isän- 
maanpuolustuksen” ollessa kysymyksessä. Mutta jokainen 
isänmaanpuolustus on itse asiassa kotimaassa kulloinkin 
vallitsevan yhteiskuntajärjestelmän, valtion, puolustamista, 
kuten Snellman on ”Valtio-opissaan” erittäin voimakkaasti 
korostanut. Ja tähän kysymykseen nähden täytyy työväen- 
luokalla olla yhtäläinen oikeus kuin kaikilla muillakin yh- 
teiskuntaluokilla määritellä oma, itsenäinen kantansa. 

Historian kuluessa ovat eri yhteiskuntaluokat todellakin 
pidättäneet itselleen oikeuden suhtautua ”isänmaanpuo- 
lustukseen” joko myönteisesti tahi kielteisesti, sen mukaan, 
onko kotimaassa vallinnut järjestelmä ollut niille mieluinen 
vaiko vastenmielinen. Vain historiaa täysin tuntematon 
henkilö voisi väittää, että kielteinen suhtautuminen tietyn- 
laiseen ”isänmaahan” on ollut ominaista vain työväenluo- 
kalle ja että se olisi ottanut ”isänmaattomuuden” yksinoi- 
keudekseen. Marx ja Engels ovat sanoneet: ”Työläisillä ei 
ole isänmaata”. Mutta he olisivat voineet ainakin yhtä suu- 
rella syyllä sanoa: ”feodaaliaatelistolla ei ole isänmaata”, 
tahi: ”kapitalisteilla ei ole isänmaata”. 

Viimeksi mainittujen luokkien jyrkästi kielteisestä suh- 

tautumisesta ”isänmaahan”, kotimaan puolustukseen, mai- 
nittakoon tässä vain kaksi yhteisesti tunnettua, klassillista 
esimerkkiä: Ranskan aateliston liittoutuminen oman koti- 
maansa vihollisten kanssa porvarillisen vallankumouksen 
käymän puolustussodan kaudella ja Venäjän kapitalistiluo- 
kan siirtyminen uuden Venäjän vierasmaalaisten vihollisten 
sotaleiriin sosialistisen vallankumouksen jälkeen. 

Tällaisia esimerkkejä voisi luetella loppumattomiin, ja 
löytää niitä lähempääkin. Mutta koska tehtäväni ei ole min- 
kään luokan tai ryhmän ”isänmaattomuus”-syntien rekiste- 
röiminen, vaan ainoastaan kysymyksen periaatteellisen puo- 
len myönteinen valaiseminen, katson mainitsemieni kouluesi- 
merkkien riittävän. 

Tällä kaikella ei ole tahdottu sanoa muuta kuin se, että 
kysymystä kansallisuusaatteesta ja isänmaallisuudesta ei 
asiallisessa keskustelussa voida irroittaa historiasta, edis- 
tyksen ja taantumuksen välisen taistelun, luokkien välisen 
taistelun vaiheista, yhteiskunnasta, jossa elämme, sen uuden 
yhteiskunnan näköaloista, jonka kynnyksellä seisomme. Ei 
kukaan ole lausunut tätä ajatusta selvemmin ja ytimekkääm- 
min kuin maanmiehemme Sven Elmgren kirjoittaessaan sata 
vuotta sitten, että ”vapauden asia ja kansallisuusasia” eivät 
ole eroitettavissa toisistaan, sillä ”ne kaksi ovat saman isän 
lapsia.” 

Kansallisuusaate ei ole mikään ”tuonpuoleinen” suveree- 
ninen ”olio sinänsä”. Siinä ei ole mitään sellaista, joka ei 
olisi ihmisestä eikä tästä maailmasta, vaan joka annettaisiin 
ihmisille joistakin mystillisistä yläilmoista. Kansalli- 
suusaate, samoinkuin mikä muu aate tahansa, syntyy tun- 
tevan ja ajattelevan ihmisen aivoissa, se heijastaa objektii- 
vista todellisuutta. Ja varsin oleellista on, että se ei synny 
milloin tahansa, vaan tiettynä ajankohtana, tiettyjen yhteis- 
kunnallisten voimien ja vieläkin täsmällisemmin sanoen: 
tietyn yhteiskuntaluokan katsomuksena. 

Ei ole sattuma, että kansallisuusaatteen synty käy yhteen 

feodaalisen yhteiskuntajärjestyksen luhistumisen ja kapi- 
talismin läpimurron kanssa. Se oli historiallisen kehityksen 
johtoon astuneen uuden yhteiskuntaluokan, kauppa- ja teol- 
lisuusporvariston —liikunta- ja toimintavapautta kahlehti- 
neiden keskiaikaisten raja-aitojen murskaamisen, kansa- 
kuntien muodostumisen ja kansallisvaltioiden perustamisen 
aikaa. Tällainen kehitys vastasi myöskin laajojen kansan- 
kerrosten, talonpoikaiston ja työläisten etuja, ja oli siis 
varsin luonnollista, että nousevan porvariston lipuksi koho- 
tettu kansallisuusaate sai osakseen voimakasta vastakaikua 
tämän luokan ulkopuolelta, ”rahvaan” taholta. 

Se seikka, että kansallisuusaate syntyi nousevan porva- 
riston aatteena, ei missään määrin estä meitä, sosialistisen 
maailmankatsomuksen kannattajia, näkemästä sen suurta, 
edistyksellistä merkitystä. Tuskin kukaan on voimakkaam- 
min kuin Karl Marx tähdentänyt sitä vallankumouksellista 
ja edistyksellistä osaa, jota kapitalismi on alkuaikoinaan 
ihmiskunnan kehityksessä esittänyt. 


SNELLMANIN KANSALLISUUSAATE JA SUOMEN 
TYÖVÄENLUOKKA 


Kansallisuusaatteen synnystä ja edistyksellisyydestä 
puheen ollen emme voi mitenkään sivuuttaa Snellmania, 
suomalaisen kansallistunnon herättäjää, suomen kielen ja 
Suomen kansan valtiollisten oikeuksien horjumatonta puo- 
lustajaa. Meidän omaksumamme historiallinen näkökanta 
suorastaan käskee meitä antamaan täyden tunnustuksemme 
hänen elämäntyölleen, ja nimenomaan hänen edustamal- 
leen kansallisuusaatteelle. 

Emme tietenkään voi omaksua Snellmanin kansalli- 
suusaatteen filosofista lähtökohtaa. Snellman johtaa kansal- 
lisuusaatteensa Hegelin objektiivisesta idealismista, pitäen 
kansallishenkeä ihmisissä asuvana ja vaikuttavana Abso- 
luuttisena ideana, Maailmanhenkenä, Siveellisyytenä. Tuol- 

lainen filosofia, joka edellyttää aatteen ja hengen olemas- 
saoloa ihmisen ulkopuolella, on täysin vieras sekä työväen- 
luokan maailmankatsomukselle että yleensäkin meidän vuo- 
sisatamme tieteelliselle ajattelulle. Hegelin idealistinen filo- 
sofia kuuluu menneisyyteen, mutta Snellmanin monet nerok- 
kaat ajatukset ja oivallukset = kelpaavat meille ohjeeksi 
tänäkin päivänä. 

Siitä tosiasiasta, että kansallisuusaate on tietyissä olo- 
suhteissa syntynyt historiallinen ilmiö, seuraa myös, että se 
on kehityksen alainen, kuten kaikki muukin tässä maail- 
massa. Se muuttaa sekä sisältöään että muotoaan aikojen 
muuttuessa. Raoul Palmgren on ajatusrikkaassa ja lois- 
tokkaasti kirjoitetussa teoksessaan ”Suuri linja” piirtänyt 
totuudenmukaisen, mutta järkyttävän kuvan Snellmanin 
aikoinaan edustaman ylevän kansallisuusaatteen asteettai- 
sesta surkastumisesta ja vääristymisestä, sen rappeutumi- 
sesta yltiöisänmaallisuuden, kansallisvihan lietsonnan ja 
sotaseikkailupolitiikan ideologiaksi, siis alkuperäisen vasta- 
kohdaksi. 


Merkitseekö tämä, että väärentämätön, tervehenkinen kan- 
sallisuusaate ei meidän päivinämme enää ole mahdollinen 
ja että se on aikansa elänyt, kuolemaan tuomittu. 


Ei, se merkitsee vain, että ne yhteiskunnalliset voimat, 
jotka aikoinaan saattoivat kirjoittaa lippuunsa Snellmanin 
kansallisuusaatteen tunnukset puhtaassa, alkuperäisessä 
muodossaan, ovat aikojen vieriessä lakanneet edustamasta 
* vapauden aatetta, yhteiskunnallista edistystä. Kansallisuus- 
kysymys ei ole suinkaan joutunut pois päiväjärjestyksestä. 
Taistelu kansojen vapauden ja riippumattomuuden puolesta 
jatkuu. Se merkitsee, että historiallinen todellisuuspohja 
väärentämättömälle kansallisuusaatteelle, terveelle isän- 
maallisuudelle on olemassa. Mutta meidän päiviemme his- 
torian veturiksi, sen johtavaksi voimaksi, on astunut uusi 
yhteiskuntaluokka, joka edustaa uutta, nykyaikaista vapau- 

den aatetta, sosialismia. Sen kutsumuksena on edustaa myös- 
kin kansojen vapauden asiaa. 


Tämä ei tietenkään merkitse, että on palattava takaisin 
viime vuosisadan vanhaan kansallisuusaatteeseen. En pitäisi 
tällaista paluuta edes mahdollisenakaan. Työväenluokalla 
on oma koeteltu lippunsa, oma itsenäinen historiankäsityk- 
sensä, oma eheä ja yhtenäinen maailmankatsomuksensa, oma 
aatteellinen asevarastonsa. Sillä on myöskin kansallisuus- 
kysymyksessä oma itsenäinen linjansa, jolla tietenkin on 
monia vertaus- ja yhtymäkohtia vanhaan, edistykselliseen 
kansallisuusaatteeseen, mutta joka sittenkään ei ole tästä 
johdettu, vaan ratkaisevalla tavalla perustuu uuden aika- 
kauden omalaatuisten olosuhteiden tieteelliseen erittelyyn. 


Tieteellisen sosialismin luojat, laatiessaan työväenluokan 
maailmankatsomuksen perusteet, ovat ottaneet työnsä poh- 
jaksi inhimillisen edistyksen korkeimmat saavutukset kai- 
killa aloilla, kansallisten vapausliikkeiden parhaat perinteet 
mukaan lukien. Mutta he eivät ole omaksuneet niitä sellai- 
senaan, ilman ankaraa uudestiarviointia, vaan ovat johdon- 
mukaisesti noudattaneet omaa periaattellista linjaansa, his- 
torian ajanjaksojen erilaisuuden tarkoin huomioon ottaen. 


Samanlaisen täytyy olla meidän suhtautumisemme siihen 
arvokkaaseen perintöön, jonka Snellman on Suomen kan- 
salle jättänyt. Me emme ainoastaan myönnä hänen elämän- 
työnsä ja aatteidensa edistyksellisyyttä hänen oman aikansa 
taustaa vasten katsottuna, emme ainoastaan kunnioita häntä 
suomalaisen kansallistunnon herättäjänä ja Suomen oikeuk- 
sien puolustajana, vaan me hyväksymme ja tunnemme tänä- 
kin päivänä omiksemme monet hänen esittämistään keskei- 
sistä ajatuksista, kansakuntien vapauden ja suverenisuuden 
periaatteen, sotaseikkailupolitiikan jyrkän tuomitsemisen 
jne. Me emme omaksu, vaan heitämme tiepuoleen hege- 
liläisen spekulation kansallishengen ja valtion yliluonnolli- 
sesta alkuperästä sekä mietteet vallankumousten ”järjenvas- 

taisuudesta”, sillä me tiedämme, että kansallisuusaate on 
tiettyjen historiallisten ja yhteiskunnallisten olosuhteiden 
tuote, että valtio on luokkaherruuden elin, että suuret yhteis- 
kunnalliset vallankumoukset ovat esittäneet ihmiskunnan 
historiassa mitä edistyksellisintä osaa ja että ne ovat histo- 
riallisen kehityksen väistämätön tulos. 


Totta on, että Snellmanin kansallisuusaatteelle sen alku- 
peräisessä ja väärentämättömässä, chauvinismista ja kansal- 
liskiihkosta puhtaassa muodossa ovat meidän vuosisadal- 
lamme vain sosialistisen maailmankatsomuksen kannattajat 
osanneet antaa täyden arvon. Työlästä olisi kiistää sitä Raoul 
Palmgrenin ”Suuressa linjassaan” toteamaa seikkaa, että 
itsenäisyystaistelumme ratkaisevissa vaiheissa ovat vanhan 
työväenliikkeemme parhaat miehet Yrjö Mäkelin, Yrjö 
Sirola ja monet muut osoittautuneet vanhan, edistyksellisen 
kansallisen liikkeen perinteiden johdonmukaisimmiksi jat- 
kajiksi. Näiden miesten toiminta vahvistaa todeksi sen, että 
kansojen vapauden asia on varmimmissa käsissä silloin, 
kun työväenluokka ja sen sosialistisen maailmankatso- 
muksen edustajat ovat sitä ajamassa. 


Mutta sosialismin edustama kansojen vapauden aate, 
luokkatietoisen työväen isänmaallisuus, pulppuaa toisista 
lähteistä kuin vanha kansallisuusaate, ja sillä on oleelli- 
sesti toinen sisältö. Tämän uuden sisällön perustana on 
se tosiasia, että ihmiskunnan historiassa on alkanut uusi 
aikakausi, sosialismin aikakausi. Kansojen vapauden asia ei 
ole tänään eroitettavissa siitä sosialismin läpimurrosta, 
jonka todistajina olemme. 


Sana ”kansallisuusaate” on vanhaa perua, ja harvoin 
kuulemme työväenliikkeen edustajien käyttävän tällaista 
nimitystä omasta kansallisuuspolitiikastaan. Mutta sikäli 
kuin tällä sanalla tarkoitetaan kansojen vapauden aatetta, 
isänmaallisuutta, voinemme puhua sosialismin kansalli- 
suusaatteesta. 

INTERNATIONALISMI JA KANSALLISUUSAATE 


Siirtyessämme tarkemmin määrittelemään sosialismin 
edustaman kansallisuusaatteen sisältöä, on meidän ennen 
kaikkea koetettava selvittää itsellemme kysymys kansal- 
lisuusaatteen ja internationalismin välisestä suhteesta. Tie- 
dämme, että ylinnä luokkatietoisen työväen lipussa ovat 
sanat: ”Kaikkien maiden proletaarit, liittykää yhteen!” Se 
on kansainvälisen solidaarisuuden, internationalismin tun- 
nus. 


Pinnallisesti katsoen saattaisi näyttää siltä, että interna- 
tionalismi ja kansallisuusaate ovat toinen toisensa poissul- 
kevia, sovittamattomia vastakohtia. Ja tällä tavoinhan 
olemme kuulleet asiaa usein selitettävänkin. Verraten laa- 
jalle levinnyt lienee meidänkin maassamme se käsitys, 
että internationalismi merkitsee jonkinlaista kansallista 
nihilismiä, että se vaatii kannattajiltaan kansallista itsen- 
säkieltämistä, kansallistunnon ja kaikenlaisen kansallisen 
ylpeyden poiskitkemistä, kansallisen omalaatuisuuden häl- 
ventämistä, kansallisen kulttuurin typistämistä, sen stan- 
dardisointia joidenkin universaalisten normien ja kaavojen 
mukaan, eri kansallisuuksiin kuuluvien yksilöiden muutta- 
mista kosmopoliittisiksi ”maailmankansalaisiksi”. 

Mikäli näin tosiaankin ajatellaan, ollaan kokonaan har- 
hateillä. Onneksi ei tuollaiselle käsitykselle voida saada 
minkäänlaista tukea, ei internationalismin käsitteellisestä 
eikä aatteellisesta sisällöstä enempää kuin historiallisista 
tosiasioistakaan. Jo alkeellinen kielivaisto sanoo, että inter- 
nationalismi käsitteeseen ei mahdu eikä saada mahtumaan- 
kaan minkäänlaista kansallista nihilismiä, sillä internationa- 
lismi, kansainvälisyys, nimenomaan edellyttää eri kansa- 
kuntien, erilaisten kansallisuuksien olemassaoloa. Interna- 
tionalismi tarkoittaa yhtä vähän kansojen erikoisluonteen 
hävittämistä kuin esimerkiksi eräiden nykyajan filosofien 
esittämä ”intersubjektiivisuuden postulaatti” vaatii subjek- 

tien, ihmisyksilöiden surmaamista, tahi kaupunkienvälinen 
puhelinyhteys edellyttää kaupunkien romuttamista. 

Mutta monin verroin vakuuttavampia kuin nämä kie- 
liopin alalle kuuluvat ”sananselitykset” ovat sosialistisen 
internationalismin arvovaltaisten edustajien lausunnot ja 
historialliset tosiasiat. 

Niin usein ja niin voimallisesti kuin väitettä marxilaisen 
maailmankatsomuksen edustajien epäisänmaallisuudesta on 
toistettukin, ei sen tueksi ole kokonaisen sadan vuoden 
kuluessa voitu esittää muuta kuin noita ajatusyhteydestään 
irtiriuhtaistuja ja väärintulkittuja Kommunistisen Manifes- 
tin sanoja: työläisillä ei ole isänmaata. Sitävastoin on luke- 
mattomissa tapauksissa yritetty esitellä Marx ja Engels 
aivan tavallisina saksalaisina kansalliskiihkoilijoina ja 
nurkkapatriootteina. Sellaisen yrityksen on muun muassa 
aivan äskettäin tehnyt tunnettu englantilainen filosofi, lordi 
Bertrand Russel teoksessaan ”Länsimaiden filosofian his- 
toria”. Hän tekee siinä tiettäväksi, että Marx osoitti ”kan- 
sallista ennakkoluuloisuutta” itä-Eurooppaan nähden, ”sillä 
hän vihasi aina slaaveja.” 

Jokainen Marxin teoksia vähänkin tunteva henkilö tietää, 
että mainitun lordin todistus on väärä. Se todistaa vain 
hänen aristokraattisen ylenkatseellista suhtautumistaan nii- 
den asiain tutkimiseen, joista ottaa kirjoittaakseen. Totuus 
on se, että Marx, katsellessaan asioita yleiseurooppalaisen 
demokratian kehityksen näkökulmasta, ei voinut olla vihaa- 
matta ja halveksimatta Venäjän itsevaltaista järjestelmää, 
eurooppalaisen taantumuksen tukipylvästä, Euroopan san- 
tarmia, eikä olla arvostelematta ankarasti eräitä toisia slaa- 
vilaisia kansoja, ei senvuoksi, että ne olivat slaaveja, vaan 
senvuoksi, että ne tukivat venäläistä taantumusta. Samanai- 
kaisesti Marx ihaili aitoslaavilaista Puolan kansaa ja sen 
tsarismia vastaan käymää vapaustaistelua. Hän kunnioitti 
Venäjän —vallankumouksellisia demokraatteja, Venäjän 
kansaa ja työväenluokkaa, jossa hän näki Euroopan vallan- 

kumouksen etujoukon. Totuus on siis se, että Marx osasi 
tehdä eron edistyksellisten ja taantumuksellisten slaavien 
välillä. 

Marxin internationalistinen kanta kansallisuuskysymyk- 
sessä on muutamaan lauseeseen koottuna seuraava: Kansal- 
lisuuskysymystä on tarkasteltava eroittamattomassa yhtey- 
dessä laajempaan kysymykseen, kysymykseen ihmiskunnan 
historian kehityssuunnasta. Nähdäkseen oikein tämän 
yleisen suunnan on kansakunnan edustajien jaksettava 
nousta oman kansallisen kellotapulinsa yläpuolelle, ja näin 
avautuneesta avarammasta näkökulmasta katsoen määritellä 
oman kansansa paikka kansakuntien joukossa. Ollakseen 
tekemättä kohtalokkaita virheitä on pienten kansakuntien 
suuntauduttava ihmiskunnan kehitystä eteenpäin vieviin 
demokraattisiin voimiin, eikä ole eksyttävä sitomaan kohta- 
loaan kansainvälisen taantumuksen, rappeutuvan ja tuhoaan 
kohti kulkevan järjestelmän kohtaloon. Vapaudestaan ja 
riippumattomuudestaan kiinnipitävän kansakunnan ei ole 
missään tapauksessa antauduttava kansojen sortajien ja 
orjuuttajien liittolaiseksi, sillä kansa, joka sortaa toisia kan- 
soja, ei voi itse olla vapaa. 

Tämän esitelmän puitteissa ei ole mahdollista ryhtyä yksi- 
tyiskohtaisesti selostamaan sitä, kuinka marxilaisen sosialis- 
min nykyaikaiset johdonmukaisimmat edustajat Venäjän bol- 
shevikit, ovat kehittäneet ja käytännössä soveltaneet Marxin 
viitoittamaa linjaa. Mutta Venäjän bolshevikkien asen- 
noituminen tässä kysymyksessä on koskenut ja koskee meitä 
itseämme niin läheltä, että lyhyt viittaus eräisiin valaiseviin 
tosiasioihin on tässä aivan välttämätön. Että bolshevikit 
ovat täysverisiä internationalisteja, se lienee kiistatonta. 
Mutta juuri internationalismin nimessä he ovat alun pitäen 
esiintyneet kansakuntien tasa-arvoisuuden ja suvereni- 
suuden, pienten kansojen ehdottoman itsemääräämisoi- 
keuden ja riippumattomuuden horjumattomina puolustajina. 
Bolshevikkien internationalismia saamme kiittää Suomen 

itsenäisyydestä, suomalaisen kansallisuusaatteen suurimman 
toiveen toteutumisesta. 


Se seikka, että useimmat entisen Venäjän keisarikunnan 
kansoista kuuluvat nykyään Neuvostovaltojen liittoon, ei ole 
millään tavalla ristiriidassa bolshevikkien aina tunnustaman 
kansakuntien suverenisuuden periaatteen kanssa. Yhtyminen 
on ollut vapaaehtoista, ja sen edellytyksenä on oikeus 
vapaaseen eroamiseen. 


Internationalismi perustuu kansojen vapauden ja niiden 
kansallisten erikoisuuksien kunnioittamiseen. Viime sodan 
aikana lausui M. 1. Kalinin, siloinen Neuvostoliiton valtion- 
päämies, eräässä neuvostoarmeijan sotilaille pitämässään 
puheessa: 


”Me nimitämme itseämme internationalisteiksi, mutta kaikki eivät 
ymmärrä, mitä se merkitsee. Eräät ajattelevat, että jos sinä nimität 
itseäsi internationalistiksi, niin sinä et pidä itseäsi venäläisenä tahi 
uzbekkina tahi kazakhina. Se on tyhmää. Internationalistina oleminen 
merkitsee jokaisen kansallisuuden kunnioittamista, siinä on asian yäin. 
Meidän opettajamme kansallisuuskysymyksessä on toveri Stalin, joka 
on monen vuoden kuluessa ohjannut kansallisuuspolitiikkaa, Jo ennen 
vallankumousta hän oli Leninin neuvonantajana tässä kysymyksessä. 
Toveri Stalin opettaa meitä kunnioittamaan jokaista kansallisuutta. Ja 
jos sinä suhtaudut kunnioituksella kaikkiin kansallisuuksiin, niin se mer- 
kitsee, että sinä olet internationalisti.” 


Jokaisen kansallisuuden kunnioittamisesta, josta Kalinin 
puhuu, merkitsee luonnollisesti myöskin oman kansalli- 
suuden — kunnioittamista ja rakastamista. Ja totuuden 
nimessä on mainittava, että bolshevikit ovat jo ennen 
valtaan tuloaan päättävästi esiintyneet kansallista nihilis- 
miä vastaan, opettaneet Venäjän työväenluokkaa rakasta- 
maan omaa maata ja kansaa, sen kieltä, jopa ylpeilemäänkin 
sen sivistyksellisillä, demokraattisilla ja vallankumouksel- 
lisilla perinteillä. Ja että sosialistinen internationalismi 
soveltuu erinomaisesti yhteen voimakkaan kansallistunnon, 
väkevän patriotismin kanssa, siitähän Neuvostoliiton kan- 

sat ovat antaneet mitä vakuuttavimpia todistuksia kahden 
suuren isänmaallisen sotansa kestäessä. 

Ei ole sattuma, että luokkatietoisen työväen edustajat 
esiintyvät meidän päivinämme omien kansojensa riippumat- 
tomuuden ja suverenisuuden johdonmukaisimpina puolusta- 
jina imperialistisia orjuutuspyrkimyksiä vastaan. Tervehen- 
kinen, chauvinismista ja kansallisvihasta vapautunut isän- 
maallisuus on täysin sopusoinnussa proletaarisen interna- 
tionalismin kanssa. 


INTERNATIONALISMI JA KANSALLINEN 
KULTTUURI 


Internationalismiin sisältyy ehdottomasti myöskin kun- 
nioitus jokaisen kansan itsenäistä kansallista kulttuuria koh- 
taan. Pyrkimyksiä varsinkin pienten kansojen luomien kult- 
tuuriarvojen aliarvioimiseen, niiden mitätöimiseen ja kor- 
vaamiseen eräänlaisella yhdensuuntaistetulla standardisi- 
vilisatiolla on havaittavissa yhä enenevässä määrässä. 
Mutta varsin helposti todettavissa on, että nuo pyrkimykset 
ovat lähtöisin aivan toisesta maailmasta kuin se, jota sosia- 
listinen internationalismi edustaa. 

Kulttuurielämän standardisoimis- ja yhdensuuntaistamis- 
pyrkimykset eivät ole internationalismia, vaan imperialismia 
ja kosmopolitismia. Ne ovat osana eräiden suurvaltain ylei- 
sestä pyrkimyksestä maailmanherruuteen, joka edellyttää 
pienten kansojen henkistäkin holhousta taloudellisen ja val- 
tiollisen holhouksen ohella. Ne käyvät käsi kädessä agressii- 
visten sotablokkien kyhäämisen sekä samaa tarkoittavien 
”Euroopan Yhdysvaltojen” ja ”maailmanhallituksen” kaa- 
vailujen kanssa. Hitlerin ”herrakansa”-aatetta erehdyttä- 
västi muistuttavat ”uudet” rotuteoriat ovat selviä merkkejä 
pyrkimyksestä pienten kansojen luomien kansallisten kult- 
tuuriarvojen merkityksen kieltämiseen ja niiden syrjäyttä- 
miseen. 

Voidaksemme todeta, että kansallisen kulttuurin standar- 
disoimispyrkimykset ovat täysin vieraita internationalismille, 
on meidän taaskin käännettävä katseemme Neuvostoliittoon, 
jossa =internationalistista kulttuuripolitiikkaa toteutetaan 
käytännössä. Tsaarivallan harjoittaman venäläistämispoli- 
tiikan vastakohdaksi on neuvostovalta ottanut kaikkien Neu- 
vostoliiton kansallisuuksien, suurten ja pienten, kansallisen 
kulttuurin kehittämisen sydämenasiakseen. Kymmenet pie- 
net kansallisuudet, joiden jäsenet aikaisemmin tuskin uskal- 
sivat keskustella omalla äidinkielellään julkisilla paikoilla, 
ovat nyt luoneet oman kirjakielensä, oman kansalliskirjalli- 
suutensa, saaneet omat kansalliset taide- ja tiedelaitok- 
sensa. Internationalismi näyttää todelliset kasvonsa, paljas- 
taa sisimmän olemuksensa vapaiden kansojen omalaatuisen 
kansallisen kulttuurin kukoistuksessa, sen monivivahteisena 
kimaltelevassa väriloistossa. 

Moskovassa vuosittain pidettävät Neuvostoliiton kansojen 
urheilu- ja taidekisat ovat tässä suhteessa aivan vertaus- 
kuvallisia. Noissa kisoissa joutuisi auttamattomasti alakyn- 
teen se, joka yrittäisi keikaroida lainavaatteissa, esittää 
omanaan jotakin ”yleismaailmallista”? standarditaidetta. 
Vastustamattomasti tehoavaa ja arvokkaaksi tunnustettua 
on se, mikä on aitoa, omaperäistä, mikä ilmentää kunkin kan- 
sallisuuden — erikoista, ainutlaatuista kansallisluonnetta. 
Internationalismi, kansainvälisyys, ei ole kansojen kasarmi, 
se ei suosi kansojen enempää kuin ihmisyksilöidenkään vala- 
mista samaan muottiin. Se päinvastoin edellyttää erilaisia 
kansoja, joista kukin antaa oman panoksensa kansainväli- 
sen kulttuurin yhteiseen aarreaittaan. 

Kaikille suomalaisille tunnettu A. A. Zhdanov-vainaja 
lausui eräässä Neuvostoliiton säveltaiteen edustajien neu- 
vottelutilaisuudessa: 


”Internationalismi taiteessa ei synny kansallisen taiteen väheksy- 
misen pohjalla. Päinvastoin, internationalismi syntyy siellä, missä kan- 
sallinen taide kukoistaa. Jos tämä totuus unohdetaan, niin se mer- 

kitsee, että unohdetaan johtolanka, menetetään omat kasvot, muututaan 
juurettomiksi kosmopoliiteiksi. Toisten kansojen musiikin rikkaudelle voi 
antaa arvoa vain se kansa, jolla on oma korkealle kehittynyt musikaa- 
linen kulttuurinsa. On mahdotonta olla internationalisti musiikissa, 
kuten kaikessa muussakin, ellei ole oman kotimaansa todellinen pat- 
riootti. Niin totta kuin onkin, että internationalismin pohjana on kun- 
nioitus toisia kansoja kohtaan, niin ei voi myöskään olla internationa- 
listi, ellei kunnioita ja rakasta omaa kansaansa.” 


Näissä Zhdanovin sanoissa on kerrakseen ajattelemisen 
aihetta kaikille niille, jotka ovat saattaneet olla sellaisessa 
käsityksessä, että sosialistinen internationalismi haluaisi 
asettaa esteitä kansallisen kulttuurin vapaalle kehitykselle. 


SUOMEN TYÖVÄENLUOKAN ISÄNMAALLISUUS. 


Palataksemme jälleen kotoiselle kansalliselle maaperäl- 
lemme on meidän koetettava löytää mahdollisimman selvä 
ja varaukseton vastaus kysymykseen: mikä on Suomen 
luokkatietoisen työväen kanta kansallisuusaatteeseen ja isän- 
maallisuuteen nähden nykyhetkellä. 

Olemme jo todenneet, että mikään historian tuntema 
yhteiskuntaluokka ei ole sitoutunut ennakolta ja kerta kaik- 
kiaan antamaan ehdotonta ja varauksetonta kannatustaan 
mille tahansa virallisesti ”isänmaaksi” nimitetylle yhteis- 
kuntajärjestelmälle, jokaiselle valtiolle ja jokaiselle halli- 
tukselle. Työväenluokka ei tee tässä suhteessa poikkeusta 
yleisestä säännöstä. Mutta ehdoton ja varaukseton on mei- 
dän tahtomme ja pyrkimyksemme puolustaa aina ja kaikessa 
oman maamme ja kansamme etua. Ja ettei paljon väärin- 
käytetyn kansa-käsitteen tulkinta muodostuisi kompastus- 
kiveksi, sanottakoon selvyyden vuoksi, että me emme tar- 
koita ”kansalla” vain yhtä tiettyä yhteiskuntaluokkaa, vielä 
vähemmän yhtä ajatussuuntaa, vaan kansaa itseään, ja joka 
tapauksessa sen valtavaa enemmistöä, työväenluokkaa, 
maanviljelijäväestöä, sivistyneistöä, keskiluokkaa. 

Työväenluokka ei voi suhtautua välinpitämättömästi oman 

maan ja kansan kohtaloihin, sillä sen oman toiminnan 
kenttä on ensi sijassa kansallinen, eivätkä sen jäsenet ole 
juurettomia ”maailmankansalaisia”, vaan oman maansa 
lapsia. 

Kun suostutaan yhdessä meidän kanssamme pitämään 
isänmaallisuuden mittapuuna työskentelyä oman maan ja 
kansan hyödyksi, silloin tulee löydetyksi asiallinen pohja 
avartavalle, hedelmälliselle keskustelulle. Tällöin voidaan 
muun muassa jättää omaan toisarvoisuuteensa kysymys 
siitä, onko tämä tai tuo suomalainen, esimerkiksi kommunisti 
tahi kommunismin vastustaja, joutunut oleskelemaan Suo- 
men rajojen ulkopuolella, ja mikäli hänen toimintansa kat- 
sotaan huomiota ansaitsevaksi, voidaan keskittää huomio 
tuon toiminnan sisältöön ja suuntaan, siihen, onko se oman 
maamme etujen kannalta ollut hyödyksi tai vahingoksi. 

Tällaisella asiallisella pohjalla olemme me, työväenluo- 
kan sosialistisen maailmankatsomuksen kannattajat, aina 
valmiit keskustelemaan toisinajattelevien kanssa isänmaal- 
lisuudesta mitä myönteisimmässä mielessä. Emmekä vain 
keskustelemaan, vaan toimimaan — sillä me olemme ennen 
kaikkea työn ja toiminnan ihmisiä — toimimaan oman 
maamme €patriootteina, suomalaisina isänmaanystävinä, 
yhdessä kaikkien niiden erilaisiin yhteiskuntapiireihin kuu- 
luvien kansalaisten kanssa, joille Suomen kansan onni ja 
menestys on kallis. 


Emme luule emmekä uskottele muille olevamme erehty- 
mättömiä. Olemme valmiit sietämään virheitämme ja laimin- 
lyöntiemme kirpeääkin arvostelua. Mutta jos taaskin kat- 
somme toimintamme yleistä sisältöä ja suuntaa, ja kat- 
somme sitä nimenomaan Suomen edun kannalta, uskomme 
sen kestävän arvostelun. Että kansalliskiihkon lietsonta, 
neuvostovastainen vihankylvö, liittoileminen imperialististen 
ja fasististen sodanlietsojain kanssa ovat olleet maallemme 
ja kansallemme turmiollisia, senhän on historia todistanut, 
onpa se korkeimman virallisestikin tunnustettu. Tästä 

seuraa, että kansallisvihan kylvön ja imperialistisen sotapo- 
litiikan vastustaminen, fasisminvastainen taistelu on ollut 
Suomen kansan elinetujen johdonmukaista puolustamista 
ja että se siis on ollut isänmaallinen teko, siitä huolimatta, 
että se on ollut jyrkässä ristiriidassa Suomen valtiota aikoi- 
naan edustaneiden hallitusten virallisen politiikan kanssa. 


Oman maamme ja kansamme onni, sen oikein ymmärretty 
etu, on tälläkin hetkellä se ratkaiseva näkökohta, joka 
määrää kaiken meidän toimintamme. Tällöin emme voi het- 
keksikään unohtaa, että Suomen kansa ei ole yksinään maail- 
massa, vaan kansakuntana kansakuntien joukossa. Tämän 
suuren kokonaisuuden puitteissa on meidän arvattava oma 
osamme. Emme voi, vaikka tahtoisimmekin, irroittaa 
maamme ja kansamme kohtaloa kansojen kehityksen ylei- 
sestä suunnasta. Se suunta kulkee riistosta ja sorrosta 
vapautuneiden, suvereenisten kansojen veljeytymistä, sosia- 
listisen internationalismin ylevien aatteiden toteutumista 
kohti. Se kulkee taistelujen kautta, mutta sen kulku on vää- 
jäämätön, sillä kehitys ja edistys on historian laki. 


Ollaksemme siis erehtymättä, on meidän ojentauduttava 
maailman edistyksellisiin voimiin. Edistys on siellä, missä 
kansakuntien vapauden ja suvereenisuuden periaate tun- 
nustetaan sanoin ja teoin, siellä, missä noudatetaan rau- 
hanpolitiikkaa, missä rotu- ja kansallisvihan lietsontaa pide- 
tään ihmisarvoa alentavana ja missä pientenkin kansojen 
kansallinen kulttuuri on arvossa ja kunniassa. 


Tässä edistyksen, demokratian ja rauhan rintamassa, 
imperialisminvastaisessa rintamassa on Suomen kansan 
oikea paikka. Siinä on kaikkien vilpittömien suomalaisten 
isänmaanystävien työkenttä, mihin yhteiskuntapiireihin he 
kuulunevatkin ja mihin ajatussuuntaan he muuten lukeutu- 
nevatkin. Siinä on Suomen kansallisen riippumattomuuden 
tae, suomalaisen kansallisen kulttuurin säilymisen ja sen 
uuden kukoistuksen turva. 

Tällä työkentällä toimiessaan voivat kaikki vilpittömät 
suomalaiset isänmaanystävät löytää nykyajan todellisuutta 
vastaavan, meidän päivinämme elinkelpoisen suomalaisen 
kansallisuusaatteen uuden sisällön. Ja silloin he voivat, 
viime vuosisadan snellmanilaisen kansallisuusaatteen kovaa 
kohtaloa muistellen sanoa: 


Kansallisuusaate on kuollut, eläköön kansallisuusaate! 


STSALTO: 
Alkulause. 
O. W. Kuusinen: Ote teoksesta Suomen työväenliikkeen opetuksia 5 
N. Baltiiski: Todellinen ja valheellinen isänmaallisuus ........ U 
T. Lehön: Kansallisuusaatteen nykyinen sisältö ............-... 20 
Tekstiin liittyvien vieraskielisten sanojen selityksiä ...........- 38 

VIERASKIELISTEN SANOJEN SELITYKSIÄ: 


Absoluuttinen == itsevaltainen, ehdoton 
Aforismi = lyhyesti tai tilapäisesti lausuttu ajatelma 
Agressiivinen = hyökkäävä 


Aristokraaitinen = henkilö, joka lukeutuu hallitsevaan yläluokkaan 
Blokki = liitto 
Chauvinismi (shovinismi) = kiihkokansallinen 


Demagogia = (kansan) kiihoittaminen väärillä perusteilla (Gemagogi 
= kansan kiihoittaja) 

Idea == nähty muoto, aate, ajatus 

Idealismi = ns. ”ihanteellinen” aatesuunta, asettaa hengen, aatteen 
kaiken olevaisen perustaksi 

Ideologinen ==maailmankatsomuksellinen 


Intellektuelli = sivistyneistöön kuuluva 
Internationalismi = kansainvälisyys 
Imperialistinen = kapitalistinen suurvaltapolitiikka, pyrkimys val- 


lata siirtomaita ja alistaa toisia kansoja valtansa alle 
Katastrofi = romahdus 


Konkreettinen = todellinen (aistimilla havaittava), havainnollinen 

Kosmopolitismi = kansallista aliarvioiva, ns. maailman- 
kansallisuusaate 

Monopoli = yksinoikeus 

Mystillinen == salaperäinen, salainen 

Nationalismi = kansallisuuskiihko 

Nihilismi = mielipide tai ajatussuunta, joka ei tunnusta mitään 


päteväksi, kieltää kaiken 
Objektiivinen = todellisuuden mukainen 
Patriotismi = isänmaanrakkaus 
Reaktio = vastavaikutus 
Satelliitti = vasalli, alistetussa suhteessa oleva liittolainen; seuraaja 
Sivilisatio = sivistys 
Spekulatio == mietiskely, taloudellinen laskelmointi 
Solidarisuus = yhteisvastuu, yhteenkuuluvaisuus 
Standardisointi = normistaa, asettaa malliksi, tehdä mallin mukaan 
Subjekti = se olento, joka toimii, havaitsee tai ajattelee 
Suvereeninen == ylintä valtaa käyttävä, riippumaton 
Universaalinen = kaikkea käsittävä, yleinen, yleismaailmallinen 


Luotettavat tiedot 


koti- ja ulkomaiden 
tapahtumista antaa 
Pa aaV TV eräckn 


TYÖKANSAN 
SANONAT 


Johtava työväen 
sanomalehti 


Tilattavissa kaikkialla 


Sisä- ja ulkopolitiikkaa, 
marxilaista teoriaa ja 
Suomen työväenliikkeen 


historiaa 


seuraa ja selostaa jokaisessa 


numerossaan 


SKPn poliittisteoreettinen 
aikakauslehti 


Tutustu! Tilaa! 


